**NEOBVEZNI IZBIRNI PREDMET – ITALIJANŠČINA – N2I**

Učiteljica: Andrejka Repič

Predmet se izvaja dve uri tedensko.

Pri neobveznem izbirnem predmetu italijanščina so učenci 4. 5. in 6. razreda. Nekateri se vpisujejo prvo leto, nekateri pa imajo za sabo že eno ali dve leti pouka italijanščine. Določeno besedišče se ponavlja skozi vsa tri leta in pri takih temah starejši učenci prevzamejo vlogo učitelja in prenesejo svoje znanje na začetnike. Določene teme pa so vsako leto drugačne, tako da tudi tisti učenci, ki se vpisujejo drugo ali tretje leto spoznajo novo besedišče in tako nadgradijo svoje znanje.

Pouk izvajamo v sproščenem in motivacijskem vzdušju, pogosto z metodo igre, z igro vlog, z uporabo sodobnih medijev in z drugimi oblikami dela, ki spodbudno vplivajo na usvajanje jezika. Poudarek je na komunikaciji in razumevanju, ne pa na utrjevanju slovničnih struktur.